অবসরের পর বিচারপতি এএইচএম শামসুদ্দিন চৌধুরী মানিকের কাছে রায় লেখার অপেক্ষায় থাকা ১৬১ মামলার পুনঃশুনানি হচ্ছে। আগামী রোববার আপিল বিভাগের দুটি বেঞ্চের দৈনন্দিন কার্যতালিকায় এসব মামলা অন্তর্ভুক্ত হওয়ার কথা। বেশিরভাগ মামলার রায় লেখার কাজ শেষ করেছিলেন বিচারপতি মানিক। কিন্তু তার লেখা রায় গ্রহণযোগ্য না হওয়ায় প্রধান বিচারপতি মামলাগুলো পুনঃশুনানির নির্দেশ দিয়েছেন। এর পরপরই প্রস্তুত করা হয়েছে এসব মামলার পেপারবুক। সুপ্রিমকোর্টের রেজিস্ট্রার অফিসের সংশ্লিষ্ট সূত্রে জানা গেছে এসব তথ্য।